

KLASA: 024-01/23-01/105

URBROJ: 2170-30-24-5

Omišalj, 22. veljače 2024. godine

**PREDMET: Nacrt izmjena i dopuna Plana upravljanja pomorskim dobrom na području općine Omišalj za razdoblje od 2024-2028. godine**

* **Savjetovanje sa zainteresiranom javnošću**

Plan upravljanja pomorskim dobrom na području općine Omišalj za razdoblje od 2024-2028. godine („Službene novine Primorsko-goranske županije“ broj 45/23 i 4/24 u daljnjem tekstu: Plan), sadrži planirane aktivnosti na pomorskom dobru i prioritete njihove realizacije, izvore sredstava za njihovu realizaciju, plan održavanja, dohranjivanja plaža i gradnje na pomorskom dobru, plan davanja dozvola na pomorskom dobru i plan nadzora ovlaštenika dozvola na pomorskom dobru.

Sukladno članku 39. stavak 4. Zakona o pomorskom dobru i morskim lukama („Narodne novine“ broj 83/23), po provedbi javnog savjetovanja, Plan upravljanja pomorskim dobrom za jedinicu lokalne samouprave donosi predstavničko tijelo jedinice lokalne samouprave, te Plan dostavlja jedinici područne (regionalne) samouprave i nadležnoj lučkoj kapetaniji radi davanja suglasnosti. Nastavno na zatraženu suglasnost nadležne lučke kapetanije, Ministarstvo mora, prometa i infrastrukture, Uprava sigurnosti plovidbe, Lučka kapetanija Rijeka, donijelo je ZAKLJUČAK, KLASA: UP/I-342-22/24-01/21, URBROJ: 530-04-5-2-24-2 od 14. veljače 2024. godine, kojim je propisalo dodatne uvjete sigurnosti plovidbe koje je potrebno ugraditi u Plan, a radi se o uvjetima sigurnosti vezanih uz obavljanje djelatnosti sportskih zabavnih parkova na otvorenom prostoru-vodeni park (aqua park) i za obavljanje djelatnosti iznajmljivanja sredstava (daske za veslanje i pedaline).

Nadalje, 10. veljače 2024. godine stupila je na snagu Uredba o vrstama djelatnosti i visini minimalne nakade za dodjelu dozvola na pomorskom dobru („Narodne novine“ broj 16/24, dalje u tekstu: Uredba), stoga se sukladno novoj Uredbi reguliraju vrste djelatnosti te dodaju iznosi minimalnih godišnjih naknada u Plan.

Svoje prijedloge vezane uz Nacrt izmjene i dopune Plana upravljanja pomorskim dobrom u općoj upotrebi na području općine Omišalj za razdoblje od 2024.-2028. godine možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu: natalija.dasek@omisalj.hr

Po završetku Savjetovanja, svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima kao i razlozima neprihvaćanja i to Izvješće bit će objavljeno na ovoj stranici.

Temeljem članka 39. Zakona o pomorskom dobru i morskim lukama (Narodne novine, br. 83/23 - dalje: Zakon) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj, na \_\_\_\_\_ sjednici održanoj \_\_\_\_\_\_\_\_\_\_\_\_\_\_\_\_\_\_ 2024. godine, donosi

**IZMJENE I DOPUNE**

**PLANA UPRAVLJANJA POMORSKIM DOBROM  
NA PODRUČJU OPĆINE OMIŠALJ ZA  
RAZDOBLJE OD 2024.-2028. GODINE**

Članak 1.

U Planu upravljanja pomorskim dobrom na području općine Omišalj za razdoblje od 2024.-2028. godine („Službene novine Primorsko-goranske županije“, broj 45/23 i 4/24), u poglavlju V. PLAN DAVANJA DOZVOLA NA POMORSKOM DOBRU, mijenja se tablica i glasi:

|  |  |  |  |  |  |  |  |
| --- | --- | --- | --- | --- | --- | --- | --- |
| **Djelatnost** | | **Sredstvo** | **Količina** | **Rok** | **Broj dozvola** | **Jedinična minimalna godišnja naknada** | **Ukupna minimalna godišnja naknada** |
| **1. Mikrolokacija NJIVICE – PLAŽA ISPOD CRKVE**  **ispred objekta N. Jurjevića kbr. 1 (k.č.br. 10355/8, k.o. Omišalj-Njivice)** | | | | | | | |
| Zabavna i rekreacijska djelatnost | | 1.1.Aqua park 400 m2 | 1 kom. | 2 godine | 1 | 10 eura/m2 | 4.000,00 eura |
| **2. Mikrolokacija NJIVICE – PLAŽA ISPOD CRKVE**  **ispred objekta N. Jurjevića kbr. 1 (k.č.br. 10355/8, k.o. Omišalj-Njivice)** | | | | | | | |
| Iznajmljivanje opreme za rekreaciju i sport | | 2.1.Iznajmljivanje daski za veslanje | 2 kom. | 2 godine | 1 | 100 eura/kom | 200,00 eura |
| **3. Mikrolokacija NJIVICE – PLAŽA ISPOD CRKVE**  **ispred objekta N. Jurjevića kbr. 4 (k.č.br. 10356, k.o. Omišalj-Njivice)** | | | | | | | |
| Ugostiteljska djelatnost pripreme i usluživanja pića i hrane | | 3.1.Ugostiteljstvo – objekt/kiosk do 7,00 m² (priprema jednostavnih jela i slastica) | 1 kom. | 2 godine | 1 | 3.000,00 eura/kom | 3.000,00 eura |
| **4. Mikrolokacija NJIVICE – IZMEĐU PLAŽE ZA PSE I PLAŽE KIJAC**  **(k.č.br. 10355/8, k.o. Omišalj-Njivice)** | | | | | | | |
| Zabavna i rekreacijska djelatnost | | 4.1.Aqua park 300 m2 | 1 kom. | 2 godine | 1 | 10 eura/m2 | 3.000,00 eura |
| **5. Mikrolokacija NJIVICE – PLAŽA KIJAC**  **u blizini terena odbojke na pijesku (k.č.br. 10355/8, k.o. Omišalj-Njivice)** | | | | | | | |
| Iznajmljivanje opreme za rekreaciju i sport | | 5.1.Iznajmljivanje ležaljki | 20 kom. | 2 godine | 1 | 40 eura/kom | 800,00 eura |
| 5.2.Iznajmljivanje suncobrana | 20 kom. | 2 godine | 1 | 40 eura/kom | 800,00 eura |
| 5.3.Iznajmljivanje pedalina | 2 kom. | 2 godine | 1 | 100 eura/kom | 200,00 eura |
| 5.4.Iznajmljivanje daski za veslanje | 2 kom. | 2 godine | 1 | 100 eura/kom | 200,00 eura |
| **6. Mikrolokacija NJIVICE – ŠETALIŠTE ANTONA KOSTE**  **u blizini terena odbojke na pijesku (k.č.br.10355/8, k.o. Omišalj- Njivice)** | | | | | | | |
| Ugostiteljska djelatnost pripreme i usluživanja pića i hrane | | 6.1.Ugostiteljska terasa | 35,00 m² | 2 godine | 1 | 60 eura/m2 | 2.100,00 eura |
| **7. Mikrolokacija OMIŠALJ – PLAŽA JADRAN**  **(k.č.br. 584/1, k.o. Omišalj-Njivice)** | | | | | | | |
| Iznajmljivanje opreme za rekreaciju i sport | | 7.1.Iznajmljivanje ležaljki | 30 kom. | 2 godine | 1 | 40 eura/kom | 1.200,00 eura |
| 7.2.Iznajmljivanje pedalina | 2 kom. | 2 godine | 1 | 100 eura/kom | 200,00 eura |
| **8. Mikrolokacija OMIŠALJ – PLAŽA JADRAN**  **ispred caffe bara „Plaža“ (k.č.br. 584/1, k.o. Omišalj-Njivice)** | | | | | | | |
| Ugostiteljska djelatnost pripreme i usluživanja pića i hrane | | 8.1.Ugostiteljska terasa | 10,00 m² | 2 godine | 1 | 60 eura/m2 | 600,00 eura |
| Trgovina na malo izvan prodavaonica | | 8.2. Škrinja za sladoled (do 2m²) | 1 kom. | 2 godine | 1 | 300 eura/kom | 300,00 eura |
| **9. Mikrolokacija OMIŠALJ – ISPRED HOTELA „JADRAN“**  **(k.č.br. 584/1, k.o. Omišalj-Njivice)** | | | | | | | |
| Ugostiteljska djelatnost pripreme i usluživanja pića i hrane | | 9.1.Ugostiteljska terasa | 7,35 m² | 2 godine | 1 | 60 eura/m2 | 441,00 eura |
| **10. Mikrolokacija OMIŠALJ – ISPRED KONOBE „PIPO“**  **(k.č.br. 584/1, k.o. Omišalj-Njivice)** | | | | | | | |
| Ugostiteljska djelatnost pripreme i usluživanja pića i hrane | | 10.1.Ugostiteljska terasa | 101,00 m² | 2 godine | 1 | 60 eura/m2 | 6.060,00 eura |
| **11. Mikrolokacija OMIŠALJ – PESJA**  **kod okretišta automobila (k.č.br. 4548/2, k.o. Omišalj-Njivice)** | | | | | | | |
| Ugostiteljska djelatnost pripreme i usluživanja pića i hrane | | 11.1.Ugostiteljska terasa | 35,00 m² | 2 godine | 1 | 60 eura/m2 | 2.100,00 eura |
| **12. Mikrolokacija OMIŠALJ – PLAŽA PESJA**  **(k.č.br. 4553, k.o. Omišalj-Njivice)** | | | | | | | |
| Iznajmljivanje opreme za rekreaciju i sport | | 12.1.Iznajmljivanje ležaljki | 15 kom. | 2 godine | 1 | 40 eura/kom | 600,00 eura |
| **13. Mikrolokacija OMIŠALJ – PLAŽA UČKA**  **betonirana sunčališta lijevo i desno od plaže (k.č.br. 629/1, k.o. Omišalj-Njivice)** | | | | | | | |
| Iznajmljivanje opreme za rekreaciju i sport | | 13.1.Iznajmljivanje ležaljki | 10 kom. | 2 godine | 1 | 40 eura/kom | 400,00 eura |
| **14. Mikrolokacija OMIŠALJ – RIVA PAPE IVANA PAVLA II,**  **uz slastičarnicu „Na rivi“ (k.č.br. 629/1, k.o. Omišalj-Njivice)** | | | | | | | |
| Ugostiteljska djelatnost pripreme i usluživanja pića i hrane | | 14.1.Ugostiteljska terasa | 10,70 m² | 2 godine | 1 | 60 eura/m2 | 642,00 eura |
| **15. Mikrolokacija OMIŠALJ – RIVA PAPE IVANA PAVLA II,**  **ispred slastičarnice „Na rivi“ (k.č.br. 4478/1, k.o. Omišalj-Njivice)** | | | | | | | |
| Ugostiteljska djelatnost pripreme i usluživanja pića i hrane | | 15.1.Ugostiteljska terasa | 41,30 m² | 2 godine | 1 | 60 eura/m2 | 2.478,00 eura |
| **16. Mikrolokacija OMIŠALJ – PLAŽA VEČJA**  **(k.č.br. 139/1, k.o. Omišalj-Njivice)** | | | | | | | |
| Iznajmljivanje opreme za rekreaciju i sport | | 16.1.Iznajmljivanje ležaljki | 10 kom. | 2 godine | 1 | 40 eura/kom | 400,00 eura |
| **17. Mikrolokacija OMIŠALJ – PLAŽA VEČJA**  **(k.č.br. 139/1, k.o. Omišalj-Njivice), uz ugostiteljski objekt „Puppy“** | | | | | | | |
| Ugostiteljska djelatnost pripreme i usluživanja pića i hrane | | 17.1.Ugostiteljska terasa | 2,00 m² | 2 godine | 1 | 60 eura/m2 | 120,00 eura |
| Trgovina na malo izvan prodavaonica | | 17.2. Škrinja za sladoled (do 2m²) | 1 kom. | 2 godine | 1 | 300,00 eura | 300,00 eura |
| **18. Mikrolokacija OMIŠALJ – ISPRED PANSIONA „DELFIN“**  **(k.č.br. 139/1, k.o. Omišalj-Njivice)** | | | | | | | |
| Iznajmljivanje opreme za rekreaciju i sport | | 18.1.Iznajmljivanje ležaljki | 20 kom. | 2 godine | 1 | 40 eura/kom | 800,00 eura |
| 18.2.Iznajmljivanje suncobrana | 20 kom. | 2 godine | 1 | 40 eura/kom | 800,00 eura |
| **19. Mikrolokacija OMIŠALJ – RIVA PAPE IVANA PAVLA II,**  **(k.č.br. 4478/1, k.o. Omišalj-Njivice)** | | | | | | |
| Privremena ili prigodna djelatnost | 19.1. Kulturne, komercijalne, sportske priredbe, snimanje komercijalnog programa i sl. | 300,00 m² površine pomorskog dobra | 1 dan | - prema zahtjevu | 1.000,00 eura/dan | 1.000,00 eura |

Članak 2.

Na kraju poglavlja VII. PLAN NADZORA OVLAŠTENIKA DOZVOLA NA POMORSKOM DOBRU, dodaje se tekst kako slijedi:

„Uvjeti sigurnosti plovidbe propisuju se kako slijedi:

a) za obavljanje djelatnosti sportskih zabavnih parkova na otvorenom prostoru – vodeni park (aquapark), uz poštivanje slijedećih uvjeta:

- aquapark se mora postaviti isključivo na dijelu morskog akvatorija unutar ograđenog prostora plaže (zaštitne ograde za kupače),

- površina na kojoj se postavlja aquapark, mora se označiti nanizanim plovcima bijele boje u razmaku od 1m sa rubnim točkama morske ograde označenim posebnim oznakama plutačama žute boje promjera ne manjeg od 30 cm,

- sredstva za iznajmljivanje unutar aquaparka moraju biti sigurno usidrena, te posjedovati propisane ateste,

- aquapark za vrijeme rada mora biti pod stalnim nadzorom stručno osposobljenih osoba koje mogu pružiti stručnu pomoć,

- korisnik dozvole dužan je prije svakog iznajmljivanja sredstva aquaparka upoznati i upozoriti korisnike sa sigurnim načinom korištenja navedenih usluga,

- pružanje navedenih usluga može se obavljati isključivo od izlaska do zalaska sunca.

b) za obavljanje djelatnosti iznajmljivanja sredstava – daske za veslanje, pedaline i ostala plovila, uz poštivanje slijedećih uvjeta:

- obavljanje djelatnosti iznajmljivanja sredstava (pedalina, daski za veslanje i drugih plovila), mora se odvijati isključivo izvan morske ograde uređene plaže, sukladno odredbi članka 48. stavak 5. Pravilnika o uvjetima i načinu održavanja reda u lukama i na ostalim dijelovima unutarnjih morskih voda i teritorijalnog mora Republike Hrvatske („Narodne novine“ br. 72/2021).“

Članak 4.

Ovaj Plan stupa na snagu osam dana nakon objave u „Službenim novinama Primorsko-goranske županije“.

*KLASA: 024-01/24-01/*

*URBROJ: 2170-30-24-*

*Omišalj, 2024. godine*